**Szolgáltatási szerződés**

Amely létrejött egyrészről a

**Magyar Kéményseprő Kft. mint szolgáltató (a továbbiakban: Szolgáltató)**

Székhely: 7282 Fiad, Kossuth utca 37.

Cégjegyzékszám: 14-09-315873

adószáma: 25714717-2-14

bankszámlaszáma: 11742582-21208533-00000000

OKF nyilvántartási szám: K2/14/2017

DUNS szám: 36-663-8063

képviseli: Gazsi György ügyvezető

másrészről a

**......................................................................... (a továbbiakban: Megrendelő)**

székhelye:

cégjegyzékszáma:

adószáma:

bankszámlaszáma:

képviseli:

(együttesen: **Felek**) között, az alulírott helyen és napon, az alábbi feltételekkel:

1. Szerződő Felek rögzítik, hogy Szolgáltató a 2015. évi CCXI., a kéményseprő-ipari tevékenységről szóló törvény 7. § (4) bekezdés szerint az Országos Katasztrófavédelmi Főigazgatóság által nyilvántartott kéményseprő-ipari szolgáltató az alábbi megyék területén:

* Győr-Moson-Sopron megye (Sopront kivéve)
* Heves megye
* Komárom-Esztergom megye
* Nógrád megye,
* Pest megye,
* Somogy megye
* Veszprém megye

**2.** **A szerződés tárgya:**

A Szolgáltató illetékességi és működési területén elvégzi a 2015. évi CCXI., a kéményseprő-ipari tevékenységről szóló törvényben rögzített feladatokat. Ezen szerződés keretében Megrendelő megrendeli, Szolgáltató pedig elvállalja a jelen szerződés mellékletében felsorolt helyeken az égéstermék-elvezetővel kapcsolatos feladatokat az alábbiak szerint:

a) az égéstermék-elvezető ellenőrzését, szükség szerinti tisztítását;

b) az égéstermék-elvezető műszaki felülvizsgálatát;

c) a tüzelőberendezés biztonságos működéséhez szükséges levegő utánpótlásának ellenőrzését, figyelembe véve a levegő utánpótlást befolyásoló műszaki berendezések, beavatkozások hatását is;

d) az égéstermék paramétereinek ellenőrzését;

e) az összekötő elem ellenőrzését és szükség szerinti tisztítását;

f) a szén-monoxid érzékelő berendezésre vonatkozó műszaki követelményekről szóló miniszteri rendeletnek megfelelő szén-monoxid érzékelő berendezés felszerelésére és működtetésére vonatkozó kötelezettség teljesítésének, valamint az érzékelő működőképességének ellenőrzését

g) a közvetlen homlokzati égéstermék-kivezetéssel rendelkező tüzelőberendezések égéstermék-elvezetőjének ellenőrzését, tisztítását;

h) a 10 000 cm2 feletti járat keresztmetszetű égéstermék-elvezető ellenőrzését, tisztítását, ha annak feltételei adottak;

i) az égéstermék-elvezetővel kapcsolatos műszaki vizsgálatokat;

j) a tervezett vagy a tervezéssel érintett égéstermék-elvezető műszaki megoldás megfelelőségével összefüggő tervfelülvizsgálatot a benyújtott tervdokumentáció alapján.

**3.** **A szerződés hatálya:**

3.1. Jelen szerződés mindkét fél általi aláírás napján lép hatályba.

3.2. Jelen szerződés határozatlan időtartamra jön létre.

**4.** **A szerződés módosítása, felmondása:**

4.1. Jelen szerződést a Felek kölcsönös megegyezéssel, írásban módosíthatják.

4.2. Jelen szerződést bármelyik fél indokolás nélkül írásban jogosult felmondani. A felmondási idő 90 nap, melynek kezdő napja az írásbeli felmondásnak a másik félhez történt megérkezését követő nap.(rendes felmondás)

4.3. Jelen szerződést bármelyik fél indokolással, azonnali hatállyal, írásban felmondhatja súlyos szerződésszegés esetén. (rendkívüli felmondás) Súlyos szerződésszegésnek számít különösen, ha:

* 1. Megrendelő írásbeli felszólítás ellenére sem fizeti meg a Szolgáltató teljesítése után járó összegeket, azok esedékessé válásától számított 30 napon belül;
  2. Szolgáltató megrendelő írásbeli felszólítást követő 30 napon belül sem végzi el a 2. Pontban rögzített feladatokat;

A szerződés felmondása nem mentesít a felmondás napjáig keletkezett kötelezettségek teljesítése alól.

4.4. Felek megállapodnak abban, hogy jelen szerződést az aláírástól számított 12 hónapon belül, rendes felmondással nem szüntetik meg.

**5.** **Szerződő felek jogai és kötelezettségei**

5.1. Megrendelő jogai és kötelezettségei:

A Megrendelő köteles

a) a kéményseprő-ipari szolgáltató 2. pontban meghatározott feladatainak ellátását lehetővé tenni és az ehhez szükséges feltételeket biztosítani;

b) a kéményseprő-ipari szolgáltatónak a tevékenysége során az ingatlan címadatait megadni;

c) az élet és a vagyonbiztonság közvetlen veszélyeztetése esetén a tüzelőberendezés és az égéstermék-elvezető üzemeltetését azonnal szüneteltetni;

d) a feltárt szabálytalanságot legkésőbb a következő ellenőrzés időpontjáig megszüntetni;

e) a jogszabályi kötelezés alapján felszerelt szén-monoxid-érzékelő berendezés

* működőképességét biztosítani,
* tisztítását, karbantartását a gyártó, annak meghatalmazott képviselője, az importőr vagy a forgalmazó által meghatározottak szerint elvégezni,
* kalibrálását a gyártó, annak meghatalmazott képviselője, az importőr vagy a forgalmazó előírása szerinti gyakorisággal, annak hiányában legalább ötévente elvégeztetni, valamint
* a gyártó, annak meghatalmazott képviselője, az importőr vagy a forgalmazó által meghatározott műszaki élettartam lejártát követően a szén-monoxid-érzékelő berendezést cserélni;

f) a jogszabályi kötelezés alapján felszerelt szén-monoxid-érzékelő berendezés vonatkozó műszaki követelményeknek való megfelelőségét igazoló dokumentumokat, a szén-monoxid-érzékelő berendezés leszereléséig és használaton kívül helyezéséig megőrizni, és a kéményseprő-ipari szerv, a kéményseprő-ipari szolgáltató vagy a tűzvédelmi hatóság ellenőrzése során rendelkezésre bocsátani;

g) a kéményseprő-ipari tevékenységért a társaság weblapján (www.magyarkemenysepro.hu) megjelentetett és az ügyfélszolgálati irodában is kifüggesztett díjjegyzékben rögzített díjat és költségtérítést fizetni.

5.2. Szolgáltató jogai és kötelezettségei:

A kéményseprő-ipari szolgáltató az égéstermék-elvezetők és a csatlakoztatott tüzelőberendezések kéményseprő-ipari tevékenység elvégzéséhez szükséges műszaki adatairól vezetett nyilvántartásban az ingatlan használójától és tulajdonosától, a tűzvédelmi hatóságtól, vezetékes gázzal üzemelő tüzelőberendezések esetében a földgázelosztótól vagy a műszaki biztonsági hatósági feladatot ellátó szervtől, valamint a tevékenysége ellátása során szerzett, a tevékenységéhez kapcsolódó műszaki adatokat kezeli.

A kéményseprő-ipari szolgáltató a hatósági eljárás lefolytatásához szükséges műszaki adatokat, továbbítja

a) a tűzvédelmi hatóságnak;

b) a törvényben foglaltaknak megfelelően – a hatáskörébe tartozó esetben – a műszaki biztonsági hatósági feladatot ellátó szervnek is.

Az elvégzett munkáról és annak eredményéről hivatalos igazolást, tanúsítványt állít ki Megrendelő részére.

**6. Díjfizetés**

A Magyar Kéményseprő Kft. szolgáltatásait a Megrendelő díj ellenében veheti igénybe. A díj mértéke a 21/2016. (VI. 9.) BM a kéményseprő-ipari közszolgáltatás ellátásának szakmai szabályairól szóló rendeletben rögzített számítási eljárással, 4000 Ft-os rezsióradíjjal kerültek megállapításra.

A megrendelt Szolgáltatást kiszállási díj is terheli.

Eltérő megállapodás hiányában a Szolgáltató – megrendelés napján érvényes - árjegyzéke (díjszabása) szerinti szolgáltatási díjak a mértékadók.

A Szolgáltatások díjának változásáról Szolgáltató az Ügyfeleket a változást megelőzően az Ügyfélszolgálaton és az internetes honlapján történő közzététellel a változás hatálybalépését megelőzően legalább tizenöt (15) nappal tájékoztatja.

A Megrendelő részére a díj kiegyenlítése az elvégzett és leigazolt szolgáltatás elvégzését és a számla kiállítását követően, 15 napon belül banki átutalással fizetendő.

Ha az Ügyfél a teljesítést a határidőre elmulasztja, a késedelem időtartamára évi 15%-os késedelmi kamatnak megfelelő kamat, behajtási költségátalány megfizetésére és minden, a tartozás beszedése során felmerülő jogi és egyéb költség viselésére köteles.

Ha az Ügyfél a teljesítést a határidőre elmulasztja, a Szolgáltató fenntartja a jogot, hogy visszamenőlegesen visszavonja az írásbeli egyedi megállapodás szerinti kedvezményeket.

**8. Kapcsolattartás**

Szerződő Felek az alábbi személyeket, szervezeti egységeket jelölik ki a szerződésben foglaltak végrehajtásához szükséges egyeztetésekre.

**Megrendelő részéről**

név:

beosztás:

telefon:

e-mail:

postacím:

**Szolgáltató részéről**

név:

beosztás:

telefon:

e-mail:

postacím:

**9. Titoktartás**

9.1. Szerződő Felek kölcsönösen megállapodnak abban, hogy jelen szerződés teljesítésével kapcsolatban tudomásukra jutott információkat üzleti titokként kezelik, harmadik személy tudomására nem hozzák az érintett beleegyezése nélkül. Nem minősül titoksértésnek az érintett belegyezésével történő adatközlés, illetőleg a jogszabályok által meghatározott hivatalos adatszolgáltatási kötelezettség teljesítése. Így különösen nem érinti a titoktartási kötelezettség a Szolgáltató közérdekű és közérdekből nyilvános adatokhoz kapcsolódó adatszolgáltatási és közzétételi kötelezettségét.

**10. Irányadó jog, jogviták rendezése**

10.1 Jelen szerződésben nem szabályozott kérdésekben a 2015. évi CCXI., a kéményseprő-ipari tevékenységről szóló törvény, a 21/2016. (VI. 9.) számú a kéményseprő-ipari tevékenység ellátásának szakmai szabályairól szóló BM rendelet, valamint a 2013. évi V. a Polgári Törvénykönyvről szóló törvény vonatkozó rendelkezései az irányadók.

10.2. Szerződő Felek kijelentik, hogy a szerződés teljesítése érdekében együttműködnek, és vitáikat minden esetben megkísérlik peren kívül rendezni egymással.

Jelen szerződés készült 2 példányban, 4 gépelt oldalból áll és az alábbi elválaszthatatlan mellékleteket tartalmazza:

1 számú melléklet a Megrendelő által megadott szolgáltatási helyek

Jelen szerződést a Felek mint szándékukkal és akaratukkal mindenben megegyezőt, együttes értelmezés után jóváhagyólag írták alá.

…………………………, 201………………………..

………………………… …………………………

Megrendelő Szolgáltató